Public procurement notice: Contract Award Notice
Published: 2025-06-25
Contract type: Works
Procedure: Open procedure
CPV classification: 31100000 | 31200000 | 35120000: Surveillance and security systems | 42112200 | 42961200
Award criteria: price, quality

Technical requirements: Prin retehnologizarea hidroagregatelor și instalațiilor anexe din C.H.E. Mărișelu, Beneficiarul dorește să obţină îndeplinirea următoarelor obiective:
- Pregătirea echipamentelor şi unităților tehnice din C.H.E. Mărișelu și de la celelalte obiecte ale amenajării pentru funcționarea la parametrii stipulați în Contractul de retehnologizare și Caietele de sarcini (vezi pct. 1.4.6 al acestor Condiții Tehnice Generale);
- Încadrarea noilor echipamente și instalații în dimensiunile de gabarit ale părţii de construcţie actuale;
- Creșterea fiabilității, a mentenabilității, a disponibilității și a siguranței în exploatare pentru toate echipamentele și instalațiile amenajării și aducerea acestor indicatori la nivelul celor atinşi la amenajări hidroenergetice similare pe plan mondial;
- Aducerea echipamentelor la nivelul tehnic impus de cerințele privitoare la conectarea la ENTSOE și de cerințele Codului RET în vigoare la data încheierii Contractului
- Valorificarea cu randament maxim a potențialului hidroenergetic disponibil;
- Creșterea randamentelor hidroagregatelor atât la funcționarea independentă cât și la funcționarea simultană a două sau trei hidroagregate;
- Creșterea volumului de servicii de sistem ce poate fi oferit de centrală conform cerinţelor cod RET (rezervă turnantă, rezervă de putere pentru reglaj secundar, funcționare în regim de compensator sincron etc.);
- Realizarea unui sistem automat de comandă - control a funcționării echipamentelor și instalațiilor de la toate obiectele amenajării care să permită, pe lângă comenzile locale, conducerea întregului proces de producere a energiei electrice și a serviciilor de sistem de la distanță;
- Asigurarea posibilităţilor de monitorizare a principalilor parametri de exploatare a grupurilor şi instalaţiilor şi transmiterea acestora la dispecerul hidroenergetic cu diagnosticarea cauzelor posibile ale evenimentelor apărute;
- Scăderea costurilor cu mentenanța și reducerea consumurilor tehnologice proprii ale C.H.E. Mărișelu;
- Reducerea la minim a perioadei de indisponibilitate a echipamentelor și instalațiilor centralei;
- Eliminarea condițiilor de apariție a unor evenimente care ar putea determina creșterea cheltuielilor de exploatare a centralei (fisuri pe rotor, arbori turbină și generator, cavitație pe suprafața rotorului, deteriorări ale suprafețelor de contact ale lagărelor, străpungeri ale bobinajului electric, deteriorări ale sistemelor de etanșare ale instalației de ulei sub presiune etc.);
- Asigurarea protecţiei mediului, în conformitate cu prevederile OUG nr. 195/2005 privind protecţia mediului completată și aprobată prin Legea nr. 265/2006, versiune consolidată din 01.06.2016 , şi cu cele ale Legii apelor nr. 107/1996, versiune consolidată din 14.12.2016, cu modificările şi completările ulterioare, prin prevederea de materiale şi tehnologii nepoluante precum și prin evitarea apariției scurgerilor de ulei şi a altor materiale poluante.
- Satisfacerea cerințelor de calitate impuse de Legea nr. 10/1995 cu modificările și completările ulterioare, în ceea ce privește rezistența mecanică și stabilitatea (cerința A), securitate la incendiu (cerința B), igiena, sănătate și mediu înconjurător (cerința C), siguranță și stabilitate în exploatare (cerința D), protecție împotriva zgomotului (cerința E), economie de energie și izolare termică (cerința F);
- Dotarea amenajării cu dispozitive și instalații (inclusiv SDV-uri) de control, investigații și mentenanță conforme cu noile tehnologii;
- Asigurarea stocurilor de piese de rezervă necesare funcționării C.H.E. Mărișelu în condiții de siguranță, în noul ciclu de viață.
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Randamentul mediu ponderat al Turbinei garantat în ofertă: RTn = .................. (%)

Punctajul pentru acest criteriu se va acorda astfel: 
a) Punctajul pentru oferta cu cea mai mare valoare a randamentului mediu ponderat al turbinei se notează cu „PRTmax”. Această ofertă va primi punctaj maxim, respectiv 18,5 puncte (PRTmax = 18,5 puncte);
b) Valoarea punctajului pentru celelalte oferte se calculează cu formula:

PRTn = ((RTn - 91,70) / (RTmax - 91,70)) x 18,5 [puncte],
unde:
PRTn = punctajul ofertei „n” aferent „Randamentului mediu ponderat al Turbinei”;
RTn = randamentul mediu ponderat al turbinei (%) garantat în oferta „n”;
RTmax = randamentul mediu ponderat maxim (%) dintre toate ofertele;

Randamentul mediu ponderat minim pentru turbină, impus în Caietul de Sarcini 3.5.B.1 Turbina hidraulică și instalatiile sale anexe și în Fisa tehnica FT 3.5.B.1, este 91,70 %.
În vederea determinării RTn se vor utiliza coeficienții de ponderare din tabelele prezentate in ANEXA1_Instructiuni catre Ofertanti.
Puterea maximă la cupla Turbinei garantată în ofertă: PMCTn = .................. (MW)

Punctajul pentru acest criteriu se va acorda astfel:
a) Punctajul pentru oferta care garantează cea mai mare valoare a Puterii la cupla Turbinei (MW) se va nota „PPMCTmax”. Această ofertă va primi punctaj maxim, respectiv 5,5 puncte (PPMCTmax = 5,5 puncte).
b) Valoarea punctajului pentru celelalte oferte se calculează cu formula:

PPMCTn = ((PMCTn – 66,7) / (PMCTmax – 66,7)) x 5,5 [puncte],
unde:
PPMCTn = punctajul ofertei „n” aferent criteriului „Puterea maximă garantată la cupla Turbinei”;
PMCTn = puterea maximă la cupla turbinei (MW) garantată în oferta „n”;
PMCTmax = cea mai mare putere maximă la cupla turbinei (MW) garantată de către un ofertant.

Precizare:
1.	Criteriul este stabilit în conformitate cu cerințele tehnice din Caietul de Sarcini 3.5.B.1. Turbina hidraulică și instalatii auxiliare;
2.	Prin putere maximă la cupla turbinei 82.653 kW se va întelege puterea garantată la cupla turbinei la căderea netă maximă de 470 m și debitul instalat 18,92 m3/s;
3.	Puterea garantată minim admisă la cupla turbinei, la căderea netă de 375 m și debitul instalat 20,22 m3/s este de 66,7 MW (PMCTmin = 66,7 MW), conform valorii impuse prin caietul de sarcini;
4.	Nu se vor accepta oferte cu valori ale puterii maxime garantate la cupla turbinei mai mici decât 66,7 MW;
5.	Ofertele care vor propune o putere maximă garantată la cupla turbinei de 66,7 MW, adică valoarea minimă impusă prin caietul de sarcini pentru acest parametru, vor fi punctate cu zero (0) puncte, pentru acest criteriu de evaluare;
Punctajul obținut de fiecare oferta, în urma evaluarii acestui criteriu, va fi calculat cu două zecimale.
Randamentul Generatorului, la cosϕ = 0,9 și încărcare 100%, garantat în ofertă: RGn = ...........(%)

Punctajul pentru acest criteriu se va acorda astfel:
a) Punctajul pentru oferta cu cea mai mare valoare garantată a randamentului generatorului, la cosϕ = 0,9 și încărcare 100%, se notează cu „PRGmax”. Această ofertă va primi punctaj maxim, respectiv 16 puncte (PRGmax = 16 puncte);
b) Valoarea punctajului pentru celelalte oferte se calculează cu formula:

PRGn = ((RGn - 98,00) / (RGmax - 98,00)) x 16 [puncte],
unde:
PRGn = punctajul ofertei „n” aferent criteriului „Randamentul garantat al Generatorului la cosϕ = 0,9 și încărcare 100%”;
RGn = randamentul generatorului (%), la cosϕ = 0,9 și încărcare 100%, garantat în oferta „n”;
RGmax = cel mai mare randament garantat al generatorului (%), la cosϕ = 0,9 și încărcare 100%, dintre toate ofertele;

Precizare:
1.	Criteriul este stabilit în conformitate cu cerințele tehnice din Caietul de Sarcini 3.5.B.4 Generator vertical sincron și instalaţii auxiliare;
2.	Cerința impusă prin Caietul de Sarcini 3.5.B.4 Generator vertical sincron și instalaţii auxiliare și prin Fișa tehnică FT 3.5.B.4. este: randamentul minim al generatorului, la cosϕ = 0,9 și încărcare 100%, este 98%;
3.	Nu se vor accepta oferte cu valori ale randamentulului generatorului, la cosϕ = 0,9 și încărcare 100%, mai mici decât 98%;
4.	Ofertele care vor propune un randament al generatorului de 98%, la cosϕ = 0,9 și încărcare 100%, adică valoarea minimă impusă prin caietul de sarcini, vor fi punctate cu zero (0) puncte, pentru acest criteriu de evaluare;
Punctajul obținut de fiecare oferta, în urma evaluarii acestui criteriu, va fi calculat cu două zecimale.